
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1208 

6 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Α4-37/9.1.2003 (ΦΕΚ 5 9Β/19.1.2004) 
απόφασης του Υφυπουργού Ανάπτυξης «Προσφο¬ 
ρές ειδών από τις εμπορικές επιχειρήσεις λιανικής 
πώλησης». 1 

Όροι, προϋποθέσεις και διαδικασία χαρακτηρισμού 
όπλων και λοιπών αντικειμένων του Ν. 2168/1993, ως 
συλλεκτικών, ιστορικών ή οικογενειακών κειμηλίων. 
Χορήγηση αδειών εισαγωγής, εμπορίας και κατοχής 
των αντικειμένων αυτών. 2 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Διευκόλυνση της εμπορίας - διακίνησης οπωρολαχα¬ 
νικών, κατά την συναλλαγή μεταξύ Β' και Γ' χονδρε¬ 
μπόρου, με βασικό σκοπό τον μεταξύ των άλλων 
έγκαιρο εφοδιασμό με τέτοια είδη των Νοσοκομείων, 
Κλινικών, Ευαγών Ιδρυμάτων κ.λ.π. 3 


ΑΠΟΦΑΣΕΙ Σ 

Αριθ. Α4 - 937 (1) 

Τροποποίηση της Α4-37/9.1.2003 (ΦΕΚ 59Β/19.1.2004) 
απόφασης του Υφυπουργού Ανάπτυξης «Προσφορές 
ειδών από τις εμπορικές επιχειρήσεις λιανικής πώλη¬ 
σης». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/1988 «Οργανισμός του Υπουργείου 
Εμπορίου» όπως ισχύει. 

3. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας, Τεχνολογίας και Εμπο¬ 
ρίου στο Υπουργείο Ανάπτυξης». 

4. Την υπ’ αριθμ. Δ-15/Α/Φ19 οκ 4889/24.3.2004 κοινή 
απόφασητου Πρωθυπουργού και του Υπουργού Ανάπτυ¬ 
ξης, «Ανάθεση αρμοδιοτήτων στους Υφυπουργούς Ανά¬ 
πτυξης Γεώργιο Σαλαγκούδη και Ιωάννη Παπαθανασίου». 


5. Τις διατάξεις του άρθρου 10 του Ν. 2741/1999 «Ενιαί¬ 
ος Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ 199Α/1999). 

6. Το άρθρο 70 της 14/1989 Α.Δ. «Τήρηση πινακίδων κα¬ 
τά την περίοδο των εκπτώσεων και προσφορών». 

7. Την υπ’ αριθμ. Α4-37/9.1.2003 (ΦΕΚ 59Β/19.1.2004) 
απόφασης «Προσφορές ειδών από τις εμπορικές επιχει¬ 
ρήσεις λιανικής πώλησης». 

8. Την ανάγκη της προστασίας του καταναλωτή και λει¬ 
τουργίας του υγιούς ανταγωνισμού. 

9. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την Α4-37/9.1.2003 απόφασή μας ως 
προς την παράγρ. 4, η οποία αντικαθίσταται ως εξής: 

«Η παράβαση της παρούσης συνεπάγεται την επιβολή 
των κυρώσεων κατά τα οριζόμενα στην εκάστοτε ισχύου- 
σα Απόφαση «περί τακτικών εκπτώσεων». 

Κατά τα λοιπά ισχύει η υπ’ αριθμ. Α4-37/9.1.2003 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την δημοσίευσή της στον 
ημερήσιο τύπο. 

Αθήνα, 23 Ιουλίου 2004 

ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

Αριθ. 3009/2/84-δ' (2) 

Όροι, προϋποθέσεις και διαδικασία χαρακτηρισμού 
όπλων και λοιπών αντικειμένων του Ν. 2168/1993, ως 
συλλεκτικών, ιστορικών ή οικογενειακών κειμηλίων. 
Χορήγηση αδειών εισαγωγής, εμπορίας και κατοχής 
των αντικειμένων αυτών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις των άρθρων 2 παρ. 2 περίπτ. ζ', εδάφιο 
δεύτερο και 18 παρ. 1 του Ν. 2168/1993 «Ρύθμιση θεμά¬ 
των, που αφορούν όπλα, πυρομαχικά, εκρηκτικές ύλες, 
εκρηκτικούς μηχανισμούς και άλλες διατάξεις» (Α' -147), 
όπως τροποποιήθηκαν με τις διατάξεις του άρθρου 4 του 
Ν. 2334/1995 «Υπηρεσία Εναερίων Μέσων της Ελληνικής 
Αστυνομίας και άλλες διατάξεις» (Α' -184). 

2. Τις διατάξεις του άρθρου 29Ατου Ν. 1588/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2εδάφ. α'του Ν. 2469/1997 
(Α' - 38). 

3. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Έννοια όρων. 

1. Συλλεκτικά όπλα χαρακτηρίζονται: 

α. Τα μακρύκαννα ή βραχύκαννα πυροβόλα όπλα (τυ¬ 
φέκια, περίστροφα, πιστόλια, αυτόματα ή ημιαυτόματα), 
τα οποία κατασκευάσθηκαν πριν από την 1.1.1870 και δύ- 
νανται να δεχθούν πυρομαχικά, η κατοχή των οποίων 
απαιτεί άδεια, ως και όπλα ή αντίγραφα των ανωτέρω 
όπλων, που κατασκευάσθηκαν μεταγενέστερα και μέχρι 
το έτος 1945, με την προϋπόθεση ότι δεν δύνανται να πυ¬ 
ροδοτήσουν ενεργά φυσίγγια. 

β. Τα αναφερόμενα στην προηγούμενη περίπτωση πυ¬ 
ροβόλα όπλα, που κατασκευάσθηκαν μετά το έτος 1945 
και είναι πλήρως απενεργοποιημένα, σύμφωνα με την 
προβλεπόμενη από τις διατάξεις της παρ. 1 του άρθρου 
12 διαδικασία, εφόσον παρουσιάζουν ιστορικό, καλλιτε¬ 
χνικό ή εθνογραφικό ενδιαφέρον. 

γ. Όπλα σύγχρονα, τα οποία κατασκευάσθηκαν σε πε¬ 
ριορισμένο αριθμό και λόγω των χαρακτηριστικών και της 
εμφάνισής τους παρουσιάζουν συλλεκτικό ενδιαφέρον 
και προορίζονται αποκλειστικά και μόνο για συλλογές. 

δ. Αγχέμαχα όπλα (σπάθες, λόγχες, ξίφη, ξιφίδια, ξιφο¬ 
λόγχες), που κατασκευάσθηκαν μετά την 1.1.1922, κα¬ 
θώς και μαχαίρια, που δεν εμπίπτουν στις διατάξεις της 
παρ. 5του άρθρου 7του Ν. 2168/1993 (Α'-147). 

ε. Μακρύκαννα ή βραχύκαννα πυροβόλα όπλα (τυφέ¬ 
κια, πιστόλια, περίστροφα, αυτόματα ή ημιαυτόματα), 
που ανήκαν στις Ένοπλες Δυνάμεις, τα οποία αποσύρο- 
νται, καθίστανται ανενεργό και διατίθενται, με απόφαση 
των αρμοδίων στρατιωτικών αρχών, για συλλεκτική 
χρήση. 

στ. Μη ενεργά φυσίγγια πολεμικών τυφεκίων, αυτομά¬ 
των όπλων, πυροβόλων όπλων, πιστολίων και περιστρό¬ 
φων (μεπυροδοτημένα καψύλλια και χωρίς πυρίτιδα), ως 
και μη ενεργά επί μέρους στοιχεία αυτών. 

2. Ιστορικά κειμήλια χαρακτηρίζονται πυροβόλα όπλα, 
μη ενεργά φυσίγγια αυτών ως και αγχέμαχα όπλα, τα 
οποία κατασκευάσθηκαν πριν την 1.1.1945 και ανήκαν ή 
χρησιμοποιήθηκαν από άτομα που αποδεδειγμένα έλα¬ 
βαν μέρος στους Εθνικούς Αγώνες ή στην Εθνική Αντί¬ 
σταση (1941-1944). 

3. Οικογενειακά κειμήλια, χαρακτηρίζονται: 

α. Τα αναφερόμενα στην παρ. 2 όπλα και λοιπά αντικεί¬ 
μενα, που ανήκουν σε άτομο το οποίο αποδεδειγμένα 
έλαβε μέρος στους Εθνικούς Αγώνες ή στην Εθνική Αντί¬ 
σταση (1941-1944) ή περιήλθαν σε συγγενή του, εξ αίμα¬ 
τος ή εξ αγχιστείας, μέχρι και δεύτερου βαθμού. 

β. Περίστροφα ή πιστόλια, που δεν μπορούν να πυρο¬ 
δοτήσουν ενεργά φυσίγγια, και ξίφη ή ξιφίδια, τα οποία 
ανήκουν σε εν αποστρατεία προσωπικό των Ενόπλων Δυ¬ 
νάμεων και των Σωμάτων Ασφαλείας ως και σε πρόσωπα 
που κατείχαν δημόσια αξιώματα, εφόσον αποδεδειγμένα 
τα κατείχαν κατά τη διάρκεια της ενεργού υπηρεσίας 


τους ή περιήλθαν σε συγγενή τους, εξ αίματος ή εξ αγχι¬ 
στείας, μέχρι και δευτέρου βαθμού. 

γ. Όπλα σκοποβολής που δόθηκαν σε πρώην αθλητές 
σκοποβολής, μέλη σκοπευτικών σωματείων ή εθνικών 
ομάδων, κατά τα οριζόμενα στο άρθρο 16 της υπ' αριθμ. 
4325 από 30.3.1999 απόφασης των Υπουργών Πολιτι¬ 
σμού και Δημόσιας Τάξης (Β'- 400). 

4. Απενεργοποίηση (ΟΕΑΟΤΙΝ/ΑΤΙΟΝ) πυροβόλου όπλου 
είναι η μετασκευή, επεξεργασία, μετατροπή, παραλλαγή ή 
αφαίρεση ουσιωδών μερών και ανταλλακτικών του όπλου 
ώστε να μην έχει τη δυνατότητα να πυροδοτεί φυσίγγια και 
να διατηρείτο όπλο την αισθητική και συλλεκτική αξία του. 

Άρθρο 2 

Χαρακτηρισμός όπλων και λοιπών αντικειμένων, 
ως συλλεκτικών, ιστορικών ή οικογενειακών 
κειμηλίων και διαδικασία απενεργοποίησης. 

1. Με απόφαση του αρμοδίου Διευθυντή Ασφαλείας ή 
Αστυνομικού Διευθυντή τα προβλεπόμενα στην παρ. 1 
του άρθρου 1 όπλα και λοιπά αντικείμενα, χαρακτηρίζο¬ 
νται ως συλλεκτικά με την προσκόμιση των παρακάτω δι- 
καιολογητικών: 

α. Για τα ευρισκόμενα στο εσωτερικό της Χώρας αντι¬ 
κείμενα βεβαίωση δημόσιας υπηρεσίας ή του Πολεμικού 
ή του Εθνολογικού Μουσείου ή του Μουσείου Μπενάκη ή 
εποπτευόμενου από το κράτος φορέα ή εν ενεργεία 
οπλουργού των Ενόπλων Δυνάμεων ή της Ελληνικής 
Αστυνομίας, θεωρημένη από την υπηρεσία του ή ιδιώτη 
νόμιμου επισκευαστή όπλων, όπου αναφέρεται ο τύπος 
του αντικειμένου, τα ακριβή χαρακτηριστικά του (διαμέ¬ 
τρημα, κατασκευαστής, μοντέλο, αριθμός σειράς, μήκος 
κάννης, χώρα προέλευσης). Εφόσον απαιτείται, στην βε¬ 
βαίωση γίνεται ρητή μνεία για τον τρόπο λειτουργίας, το 
έτος κατασκευής αυτού, καθώς και για τυχόν απενεργο- 
ποίηση του όπλου, σύμφωνα με τις διατάξεις της παρού¬ 
σας απόφασης. 

β. Γ ια τα εισαγόμενα από χώρες εκτός Ευρωπαϊκής 
Ένωσης (ΕΈ.) ή μεταφερόμενα από χώρες - μέλη της ΕΈ. 
όπλα και λοιπά αντικείμενα βεβαίωση ή πιστοποιητικό της 
αρμόδιας κρατικής αρχής της χώρας προέλευσης ή της 
Τράπεζας Δοκιμών (ΡγοοΙ Ηουεσ) ή υπεύθυνη δήλωση 
του αλλοδαπού προμηθευτή, θεωρημένη για το γνήσιο 
της υπογραφής σύμφωνα με την νομοθεσία της χώρας 
προέλευσης, στην οποία αναφέρονται τα στοιχεία της πε¬ 
ρίπτωσης α'. 

2. Προκειμένου περί αντιγράφου πυροβόλου όπλου, η 
βεβαίωση αναφέρει επιπλέον και τα αντίστοιχα στοιχεία 
του προτύπου όπλου. Γιατα μη ενεργά φυσίγγια απαιτεί¬ 
ται να βεβαιώνεται ότι τα φυσίγγια έχουν πυροδοτημένα 
καψύλλια και δεν φέρουν πυρίτιδα. 

3. Η αστυνομική αρχή δύναται σε περίπτωση αμφιβο¬ 
λίας να ζητήσει την εξέταση ή την επανεξέταση των αντι¬ 
κειμένων της παραγράφου 1 από δημόσια υπηρεσία ή 
εποπτευόμενο από το κράτος φορέα ή εν ενεργεία 
οπλουργό των Ενόπλων Δυνάμεων ή της Ελληνικής Αστυ¬ 
νομίας ή αρμόδιο εκπρόσωπο του Πολεμικού Μουσείου ή 
του Εθνολογικού Μουσείου ή του Μουσείου Μπενάκη ή 
ιδιώτη νόμιμο επισκευαστή όπλων. Τυχόν δαπάνες βαρύ¬ 
νουν τον ενδιαφερόμενο. Εφόσον αποδειχθεί το ανακρι¬ 
βές της βεβαίωσης ή του πιστοποιητικού, τα όπλα επανε- 
ξάγονται υποχρεωτικά. 

4. Γιατον χαρακτηρισμό των αναφερομένων στις παρ. 2 
και 3 περίπτ. α' του άρθρου 1 αντικειμένων ως ιστορικών 

ή οικογενειακών κειμηλίων απαιτείται η βεβαίωση της πε¬ 
ρίπτωσης α' της παραγράφου 1. 

5. Η απενεργοποίηση των πυροβόλων όπλων γίνεται, με 
μέριμνα του ενδιαφερομένου, από νομίμως λειτουργού- 
ντα εργαστήρια επισκευής πυροβόλων όπλων. Η απενερ- 
γοποίηση γίνεται ιδίως με την χάραξη τομής στο μεγαλύ¬ 
τερο πλάτος της κάννης, με την διεύρυνση εσωτερικά των 
εκτεθειμένων (ορατών) τμημάτωντης κάννης ή των θαλα¬ 
μών, με την εισαγωγή και συγκόλληση χαλύβδινης ρά¬ 
βδου στο εσωτερικό της κάννης, με την αφαίρεση ενός 
τουλάχιστον ουσιώδους μέρους, ανάλογα μετο είδοςτου 
όπλου (κεφαλή κινητού ουραίου, κλείστρο, έμβολο αε¬ 
ρίων, επικρουστήρας, υποδοχή κλείστρου) ή με την στα¬ 
θερή σύνδεση κάννης - σκελετού και τη συγκόλλησή τους 
με σκληρό χαλύβδινο πίρο. 

6. Ο επισκευαστής όπλων που προβαίνει στην απενερ- 
γοποίηση υποχρεούται να χορηγήσει στον κάτοχο του 
όπλου βεβαίωση στην οποία αναφέρονται οι παρεμβά¬ 
σεις που έγιναν και ότι αυτό δεν μπορεί να πυροδοτήσει 
ενεργά φυσίγγια. 

Άρθρο 3 

Εισαγωγή ή Μεταφορά - Εξαγωγή. 

1. Με άδεια της αρμόδιας Αστυνομικής Αρχής (Διεύ¬ 
θυνση Ασφαλείας ή Αστυνομική Διεύθυνση), επιτρέπεται 
η εισαγωγή από χώρες εκτός Ε.Ε. ή η μεταφορά από χώ¬ 
ρες μέλη της Ε.Ε., των αναφερομένων στηνπαρ. 1 του άρ¬ 
θρου 1 αντικειμένων, η οποία χορηγείται σύμφωνα με τις 
διατάξειςτωνάρθρων2 και26του Ν. 2168/1993. 

2. Για την εξαγωγή ή επανεξαγωγή των αναφερομένων 
στην προηγούμενη παράγραφο αντικειμένων σε τρίτες 
χώρες ή μεταφορά αυτών σε χώρες μέλη της Ε.Ε. εφαρ¬ 
μόζονται οι διατάξεις του άρθρου 3 του Ν. 2168/1993. 

Η ίδια διαδικασία ακολουθείται και για την εξαγωγή, 
επανεξαγωγή ή μεταφορά των αναφερομένων στις παρ. 
2 και3του άρθρου 1 αντικειμένων, με την προϋπόθεση ότι 
ο κάτοχος των αντικειμένων αυτών αποσκοπεί σε μόνιμη 
εγκατάσταση στο εξωτερικό. 

3. Δεν απαιτείται άδεια της αρμόδιας αστυνομικής αρχής 
για την μεταφορά από χώρες μέλη της Ε.Ε. ή εισαγωγή στη 
Χώρα από χώρες εκτός της Ε.Ε. εμπροσθογεμών μονό- 
καννων ή βραχύκαννων όπλων (όπως καριοφίλια, πιστόλες 
και κουμπούρες), οπισθογεμών πυροβόλων όπλων με βε¬ 
λονωτά φυσίγγια (συστήματος ΕΕ ΡΑυΟΗΕΙΙΧ), κατασκευ- 
ασθέντων προ του έτους 1870, μη δυναμένων να δεχθούν 
ενεργά φυσίγγια, ως και σπαθιών, λογχών, ξιφών, ξιφιδίων, 
μαχαιριών, κατασκευασθέντων προ του έτους 1922, εφό¬ 
σον οι ενδιαφερόμενοι επιδείξουν βεβαίωση αρμόδιας αλ¬ 
λοδαπής αρχής, από την οποία να προκύπτειτο έτος κατα¬ 
σκευής. 

Άρθρο 4 

Κατασκευή αντιγράφων πυροβόλων όπλων 

Επιτρέπεται, μετά από άδεια της Διεύθυνσης Κρατικής 
Ασφάλειας του Αρχηγείου Ελληνικής Αστυνομίας, η κα¬ 
τασκευή στο εσωτερικό της Χώρας αντιγράφων των ανα¬ 
φερομένων στο εδάφ. α'της παρ. 1 του άρθρου 1 όπλων, 
εφόσον τηρούνται οι προβλεπόμενες από άλλες διατά¬ 
ξεις προϋποθέσεις ίδρυσης και λειτουργίας των συνα¬ 
φών επιχειρήσεων, σύμφωνα με τα οριζόμενα στις παρ. 1 
και 5 του άρθρου 5 του Ν.2168/1993, και τα κατασκευα- 
ζόμενα αντίγραφα όπλων δεν μπορούν να πυροδοτήσουν 
ενεργά φυσίγγια. 


Άρθρο 5 

Εμπορία συλλεκτικών αντικειμένων 
και ιστορικών κειμηλίων 

Γ ια την εμπορία των αναφερομένων στα άρθρα 1 και 4 
αντικειμένων απαιτείται άδεια της αρμόδιας Διεύθυνσης 
Ασφαλείας ή Αστυνομικής Διεύθυνσης. 

Άρθρο 6 

Υποχρεώσεις κατασκευαστών και εμπόρων 

1. Οι κατασκευαστές των αναφερομένων στο άρθρο 4 
αντικειμένων υποχρεούνται όπως: 

α. χαράσσουν επί των κατασκευαζομένων αντιγράφων 
την επωνυμία και το εμπορικό σήμα του κατασκευαστή 
καθώς και τον αριθμό σειράς που ορίζεται από την Διεύ¬ 
θυνση Κρατικής Ασφάλειας του Αρχηγείου Ελληνικής 
Αστυνομίας. 

β. τηρούν βιβλίο των κατασκευαζομένων και πωλουμέ¬ 
νων αντικειμένων, σύμφωνα μετο υπόδειγμα του παραρ¬ 
τήματος «Α». 

γ. πωλούν τα κατασκευαζόμενα αντικείμενα, για τα 
οποία απαιτείται άδεια κατοχής σύμφωνα με τα οριζόμε¬ 
να στο άρθρο 7 του Ν. 2168/1993, σε άτομα που προσκο¬ 
μίζουν σχετική άδεια αγοράς της κατά τόπον αρμόδιας 
Διεύθυνσης Ασφαλείας ή Αστυνομικής Διεύθυνσης, ενώ 
τα αντικείμενα για τα οποία δεν απαιτείται η ως άνω άδεια 
κατοχής, σε άτομα που επιδεικνύουν άδεια εμπορίας ή 
κατοχής όπλων και λοιπών αντικειμένων, ως κειμηλίων. 

2. Οι έμποροι των αναφερομένων στις παρ. 1 και 2 του 
άρθρου 1 αντικειμένων υποχρεούνται όπως: 

α. τηρούν βιβλίο αποθήκης και πώλησης των αντικειμέ¬ 
νων που εμπορεύονται, εφόσον γι' αυτά απαιτείται άδεια 
κατοχής, σύμφωνα με το υπόδειγμα του παραρτήματος 
«Β». 

β. πωλούν τα αντικείμενα που εμπορεύονται κατά τον 
τρόπο που ορίζεται στο εδάφιο γ' της παρ. 1. 

γ. χορηγούν στον αγοραστή για κάθε πωλούμενο αντι¬ 
κείμενο σχετική βεβαίωση, στην οποία αναφέρονται λε¬ 
πτομερώς τα απαραίτητα στοιχεία του πωλουμένου αντι¬ 
κειμένου (ονομασία προσδιορισμού, διαμέτρημα, κατα¬ 
σκευαστής, χώρα προέλευσης, μοντέλο, αριθμός σειράς 
και τυχόν άλλα ιδιαίτερα χαρακτηριστικά για τις διαστά¬ 
σεις και την εξωτερική εμφάνισή του). Από την βεβαίωση 
αυτή προκύπτει η ταυτότητα του αντικειμένου που το συ¬ 
νοδεύει σε οποιαδήποτε μεταγενέστερη πώληση. 

3. Οι αναφερόμενοι στο παρόν άρθρο κατασκευαστές 
και έμποροι, υποχρεούνται επιπλέον: 

α. να καταχωρούν τα προβλεπόμενα στοιχεία στα ανω¬ 
τέρω βιβλία αμέσως και πάντως εντός των επομένων δύο 
(2) εργασίμων ημερών από την εισαγωγή στην αποθήκη ή 
από την πώληση των αντικειμένων. 

β. να τηρούν επιμελώς ταξινομημένα όλα τα απαραίτη¬ 
τα στοιχεία σχετικά με τις ως άνω δραστηριότητες, όπως 
άδειες εισαγωγής, αγοράς, μεταφοράς, διασαφήσεις τε¬ 
λωνείων, τιμολόγια, δελτία αποστολής και άδειες πώλη¬ 
σης ή διάθεσης. 

γ. να τηρούν τα ως άνω βιβλία και λοιπά στοιχεία επί δέ¬ 
κα (10) έτη από την τελευταία εγγραφή. Σε περίπτωση δια¬ 
κοπής της λειτουργίας της επιχείρησης, οι υπεύθυνοι αυ¬ 
τής υποχρεούνται να τηρούντο εν λόγω βιβλία και στοιχεία 
για δέκα (10) έτη, από τη διακοπή της λειτουργίας της. 

δ. να αποστέλλουν, εντός του μηνάς Ιανουάριου κάθε 
έτους, στην αρμόδια Διεύθυνση Ασφαλείας ή Αστυνομική 

Διεύθυνση καταστάσεις των πωληθέντων κατά το προη¬ 
γούμενο έτος αντικειμένων, στις οποίες μνημονεύονται 
τα χαρακτηριστικά αναγνώρισής τους, όπως αυτά είναι 
καταχωρημένα στα αναφερόμενα στο παρόν άρθρο βι¬ 
βλία, τα στοιχεία ταυτότητας του αγοραστή και τη διεύ¬ 
θυνση της κατοικίας του, τον αριθμό της σχετικής αδείας 
αγοράς ή κατοχής και την εκδούσα αρχή. Για τα πυροβό¬ 
λα όπλα μνημονεύονται επιπλέον ο τύπος και ο αριθμός 
σειράς, το εργοστάσιο και το έτος κατασκευής. 

ε. να θέτουν στη διάθεση των αστυνομικών των αρμο¬ 
δίων υπηρεσιών τα ανωτέρω βιβλία και στοιχεία προς 
έλεγχο και να τους παρέχουν κάθε αναγκαία διευκόλυνση 
για την εκτέλεση της αποστολής τους. 

στ. να συμμορφώνονται απόλυτα με τους όρους των ως 
άνω αδειών και τις υποδείξεις των αρμοδίων αστυνομικών 
αρχών. 

Άρθρο 7 

Κατοχή και μεταφορά συλλεκτικών αντικειμένων, 
ιστορικών ή οικογενειακών κειμηλίων. 

Υποχρεώσεις των κατόχων των αντικειμένων αυτών. 

1. Για την κατοχή των αναφερομένων στο άρθρο 1 
όπλων και λοιπών αντικειμένων, απαιτείται άδεια της Δι¬ 
εύθυνσης Ασφαλείας ή Αστυνομικής Διεύθυνσης του τό¬ 
που μόνιμης κατοικίας του ενδιαφερομένου προκειμένου 
για φυσικό πρόσωπο ή της έδρας του νομικού προσώπου 
προκειμένου περί αυτού. 

2. Για τη μεταφορά μέσα στην ελληνική επικράτεια των 
αναφερομένων στην περίπτωση γ'της παρ. 1 του άρθρου 
1 αντικειμένων, απαιτείται άδεια της αρμόδιας αστυνομι¬ 
κής αρχής. 

3. Τα αναφερόμενα στην παρούσα απόφαση όπλα και 
λοιπά αντικείμενα πρέπει να φυλάσσονται εντός των χώ¬ 
ρων, για τους οποίους χορηγήθηκαν οι σχετικές άδειες. 
Πριν από κάθε αλλαγή των χώρων φύλαξης, πρέπει να ζη¬ 
τείται η έγκριση της αρμόδιας αστυνομικής αρχής, η 
οποία εξετάζει τη συνδρομή των μέτρων ασφαλείας που 
μνημονεύονται στο άρθρο 8. 

4. Τα φυσικά πρόσωπα και οι νόμιμοι εκπρόσωποι των 
νομικών προσώπων που διατηρούν τα αντικείμενα, πω- 
λούν αυτά, σύμφωνα με τα προβλεπόμενα στην περίπτω¬ 
ση γ' της παρ. 1 του άρθρου 6. Τα πρόσωπα αυτά σε πε¬ 
ρίπτωση πώλησης αντικειμένου παραδίδουν στον αγορα¬ 
στή υπεύθυνη δήλωση του άρθρου 8 Ν. 1599/1986, στην 
οποία καταγράφονται τα προβλεπόμενα στην περίπτωση 
γ' της παρ. 2 του άρθρου 6 στοιχεία. 

5. Η πώληση ή διάθεση των αναφερομένων στην παρ. 3 
του άρθρου 1 όπλων και λοιπών αντικειμένων, επιτρέπε¬ 
ται μόνο σε συζύγους και συγγενείς εξ αίματος ή εξ αγχι¬ 
στείας μέχρι και δευτέρου βαθμού καθώς και σε μουσεία 
ή συλλογές υπαγόμενα άμεσα ή έμμεσα στα Υπουργεία 
Εθνικής Άμυνας, Δημόσιας Τάξης, Εμπορικής Ναυτιλίας, 
Πολιτισμού και Εθνικής Παιδείας και Θρησκευμάτων. 

6. Στην άδεια κατοχής καταχωρούνται αναλυτικά τα 
αντικείμενα, ο τύπος τους, ο αριθμός σειράς εφόσον 
υπάρχει, η προέλευση, ως και ο αριθμός, η ημερομηνία 
έκδοσης και η εκδούσα αρχή της άδειας αγοράς (εφόσον 
απαιτείται). Για κάθε επιπλέον αγορά ή πώληση αντικει¬ 
μένου ενεργείται σχετική εγγραφή, όπου μνημονεύονται 
τα στοιχεία προμηθευτού ή αγοραστού και τα σχετικά 
προς τούτο έγγραφα ή άδειες, εφόσον απαιτούνται. 

7. Δεν απαιτείται άδεια για την κατοχή ξιφών και ξιφιδίων 
των αξιωματικών των Ενόπλων Δυνάμεων και των Σωμά¬ 


των Ασφαλείας, τα οποία αποτελούσαν εξαρτήματα των 
στολών τους. 

Άρθρο 8 

Μέτρα ασφαλούς φύλαξης. 

1. Τα πρόσωπα που έχουν εφοδιασθεί με τις προβλεπό- 
μενες από τα άρθρα 4, 5 και 7 άδειες υποχρεούνται να 
λαμβάνουν όλα τα επιβαλλόμενα μέτρα ασφαλείας, για 
την αποφυγή κλοπής ή απώλειας των αντικειμένων που 
κατέχουν με βάση τις άδειες αυτές. 

2. Πέραν των ως άνω γενικών μέτρων φύλαξης, αν στο 
χώρο φυλάσσονται περισσότερα των πέντε (5) από τα 
αναφερόμενα στο άρθρο 1 όπλα απαιτείται και σύστημα 
συναγερμού. Η φύλαξη των αντικειμένων γίνεται εντός 
ερμαρίων ή σε ασφαλείς υαλόφρακτες προθήκες. 

3. Η αρμόδια αστυνομική αρχή αποφασίζει τα επιβαλ¬ 
λόμενα μέτρα ασφαλείας, μετά από γνώμη τριμελούς επι¬ 
τροπής βαθμοφόρων της Ελληνικής Αστυνομίας που ορί¬ 
ζεται από τον οικείο Διευθυντή Ασφαλείας ή Αστυνομικό 
Διευθυντή. Η επιτροπή, ύστερα από αυτοψία του χώρου, 
υποδεικνύει τα απαραίτητα μέτρα ασφαλείας. 

Άρθρο 9 

Απαιτούμενα δικαιολογητικά για έκδοση αδειών 

1. Για τη χορήγηση ή ανανέωση της προβλεπόμενης 
από τις διατάξεις της παρ. 1 του άρθρου 7 άδειας κατο¬ 
χής απαιτούνται τα ακόλουθα δικαιολογητικά: 

α. αίτηση του ενδιαφερομένου, στην οποία περιλαμβά¬ 
νονται τα πλήρη στοιχεία ταυτότητος αυτού, και για τα νο- 
μικά πρόσωπα του εξουσιοδοτημένου εκπροσώπου τους. 
Στην αίτηση μνημονεύονται και τα στοιχεία των όπλων και 
λοιπών αντικειμένων, των οποίων ζητείται η κατοχή ως 
συλλεκτικών, ιστορικών ή οικογενειακών κειμηλίων. Προ¬ 
κειμένου περί νομικών προσώπων, με την αίτηση συνυπο¬ 
βάλλεται θεωρημένο αντίγραφο του καταστατικού και κά¬ 
θε μεταγενέστερη τροποποίηση αυτού. 

β. πιστοποιητικό ιατρού, ειδικότητας νευρολόγου - ψυ¬ 
χιάτρου ή παθολόγου, από το οποίο να προκύπτει η κατά¬ 
σταση της ψυχικής υγείας του ενδιαφερομένου φυσικού 
προσώπου ή του εκπροσώπου του νομικού προσώπου. 

γ. υπεύθυνη δήλωσητου άρθρου 8 Ν.1599/1986του εν¬ 
διαφερομένου, στην οποία αναφέρεται ότι ο δηλών δεν 
εμπίπτει στις απαγορευτικές διατάξεις του άρθρου 18 
του Ν. 2168/1993. 

δ. αντίγραφο Ποινικού Μητρώου για δικαστική χρήση. 

ε. έγγραφο ορισμού εκπροσώπου, προκειμένου περί 
νομικού προσώπου. 

στ. οι προβλεπόμενες από την παρούσα απόφαση κατά 
περίπτωση βεβαιώσεις - υπεύθυνες δηλώσεις και δημό¬ 
σια έγγραφα, περί χαρακτηρισμού και προέλευσης των 
κατεχομένων ειδών (άρθρα 2, 3, 6 παρ. 2 περίπτ. γ' και 7 
παρ. 4). 

ζ. τα προβλεπόμενα από τις ισχύουσες διατάξεις ενση¬ 
μοχαρτόσημα. 

η. δύο (2) πρόσφατες φωτογραφίες. 

2. Για την έκδοση των προβλεπομένων από τα άρθρα 4 
και 5 αδειών κατασκευής αντιγράφων πυροβόλων όπλων 
και εμπορίας συλλεκτικών αντικειμένων ως και αντικειμέ¬ 
νων που αποτελούν ιστορικά κειμήλια, απαιτούνται τα 
προβλεπόμενα από την παρ. 1 δικαιολογητικά. Επιπλέον, 
για τις άδειες κατασκευής του άρθρου 4, επικυρωμένο 
αντίγραφο άδειας λειτουργίας εργαστηρίου, εφόσον 
τούτο απαιτείται από τις ισχύουσες διατάξεις. 

3. Στις περιπτώσεις που σύμφωνα με τα άρθρα 2, 3, 6, 
11 και 26 του Ν. 2168/1993 απαιτείται η έκδοση άδειας 
αγοράς, μεταφοράς στο εσωτερικό της Χώρας ή από και 
προς χώρα μέλος της Ε.Ε., εισαγωγής, εξαγωγής ή επα- 
νεξαγωγής των αντικειμένων που προβλέπονται από τα 
άρθρα 1,2 και 3, απαιτείται η υποβολή των ακόλουθων δι- 
καιολογητικών: 

α. Εφόσον οι ενδιαφερόμενοι κατέχουν άδεια από τις 
προβλεπόμενες στα άρθρα 4,5 και 7, απαιτείται η υποβο¬ 
λή των αναφερομένων στις περιπτώσεις α', στ' και ζ' της 
παρ. 1 δικαιολογητικών. 

β. Εφόσον οι ενδιαφερόμενοι δεν κατέχουν την αναφε- 
ρόμενη στην προηγούμενη περίπτωση άδεια, απαιτείται η 
υποβολή όλων των δικαιολογητικών που αναφέρονται 
στην παρ. 1. 

4. Σε περίπτωση εισαγωγής ή μεταφοράς ή κατασκευ¬ 
ής των προαναφερόμενων ειδών, απαιτείται επί πλέον 
και η υποβολή της προβλεπόμενης από το άρθρο 19 του 
Ν. 2168/1993 υπεύθυνης δήλωσης στην αρμόδια Υπηρε¬ 
σία Εγκληματολογιών Ερευνών. 

Άρθρο 10 

Διαδικασία χορήγησης, 

ανάκλησης και προσωρινής αφαίρεσης αδειών. 

1. Οι διατάξεις των παρ. 2 έως και 9 του άρθρου 18 και 
του άρθρου 22του Ν. 2168/1993 εφαρμόζονται και για τη 
χορήγηση, ανάκληση και προσωρινή αφαίρεση των προ- 
βλεπομένων από την παρούσα απόφαση αδειών. Για τη 
διαδικασία χορήγησης και ανάκλησης των αδειών αυτών 
εφαρμόζονται ανάλογα οι διατάξεις των άρθρων 6, 7 και 
8 της υπ' αριθμ. 3009/2/23-α' από 31.8.1994 απόφασης 
Υπουργού Δημόσιας Τάξης (Β'- 696). 

2. Εφόσον ανακληθούν ή δεν ανανεωθούν οι προβλεπό¬ 
μενες από τις διατάξεις της παρούσας απόφασης άδειες 
ή σε περίπτωση θανάτου του κατόχου των αδειών αυτών: 

α. Στις περιπτώσεις των άρθρων 4 και 5 παρέχεται δίμη- 
νη προθεσμία στους κατόχους των αδειών ή στους νόμι¬ 
μους κληρονόμους αυτών, για τη διάθεση των κατεχομέ- 
νων αντικειμένων. 

β. Στην περίπτωση του άρθρου 7 αφαιρούνται τα κατε- 
χόμενα αντικείμενα και εφαρμόζονται κατά τα λοιπά οι δια¬ 
τάξεις της παρ. 8 του άρθρου 10 του Ν. 2168/1993. Κατ’ 
εξαίρεση για τα οικογενειακά κειμήλια εφαρμόζονται οι 
διαδικασίες που καθορίζονται στην παρ. 5 του άρθρου 7. 

3. Σε περίπτωση που ο νόμιμος κληρονόμος του κατό¬ 
χου της αναφερομένης στο άρθρο 7 άδειας είναι ανήλι¬ 
κος, χορηγείται νέα άδεια κατοχής των αντικειμένων στο 
πρόσωπο που ασκεί κατά νόμο τη διοίκηση της περιου¬ 
σίας του ανηλίκου, εφόσον το πρόσωπο αυτό πληροί τις 
λοιπές προβλεπόμενες από την παρούσα απόφαση προ¬ 
ϋποθέσεις. Στη χορηγούμενη άδεια αναφέρεται ρητά ότι 
τα αντικείμενα ανήκουν κατά κυριότητα στον ανήλικο. 

Άρθρο 11 

Χρόνος ισχύος αδειών. Θεώρηση άδειας κατοχής. 

1. Οι προβλεπόμενες στα άρθρα 4 και 5 άδειες κατα¬ 
σκευής καιεμπορίας, ισχύουν επίπέντε (5) έτη απάτην έκ¬ 
δοσή τους. 

2. Η προβλεπόμενη στην παρ. 1 του άρθρου 7 άδεια κα¬ 
τοχής ισχύει επί δέκα (10) έτη από την έκδοσή της. Η 
άδεια αυτή θεωρείται από την υπηρεσία που τη χορήγη¬ 
σε, ανά διετία. Γ ια τη θεώρηση απαιτείται η εντός τριμή¬ 
νου από την παρέλευση της διετίας υποβολή στην αρμό¬ 


δια αστυνομική αρχή υπεύθυνης δήλωσης του άρθρου 8 
Ν. 1599/1986 του ενδιαφερομένου ότι εξακολουθεί να κα¬ 
τέχει τα αναφερόμενα στην άδεια αντικείμενα και ότι συ¬ 
νεχίζουν να συντρέχουν στο πρόσωπό του οι προϋποθέ¬ 
σεις χορήγησης της άδειας. Η υπηρεσία μπορεί να ζητή¬ 
σει και την προσκόμιση για έλεγχο των κατεχομένων 
αντικειμένων ή την εξέτασή τους από τα πρόσωπα, φο¬ 
ρείς και υπηρεσίες που μνημονεύονται στην περίπτ. α'της 
παρ. 1 του άρθρου 2. 

3. Η ισχύς των λοιπών αναφερομένων στην απόφαση 
αυτή αδειών δεν μπορεί να υπερβεί τους έξι (6) μήνες από 
την έκδοσή τους. 

Άρθρο 12 
Γ ενικές διατάξεις. 

1. Όσοι κατέχουντα αντικείμενα που αναφέρονται στην 
παρούσα απόφαση υποχρεούνται να τα παραχωρούν στο 
Υπουργείο Πολιτισμού, για χρονικό διάστημα μέχρις ενός 
(1) έτους, προκειμένου να εκτίθενται, εφόσον ζητηθεί η 
παραχώρηση αυτή από το εν λόγω Υπουργείο. 

2. Οι διατάξεις της παρούσας απόφασης δεν εφαρμό¬ 
ζονται για τα αντικείμενα που εκτίθενται σε μουσεία ή συλ¬ 
λογές των Ενόπλων Δυνάμεων και των Σωμάτων Ασφα¬ 
λείας καθώς και σε μουσεία που υπάγονται ή εποπτεύο¬ 
νται από τα Υπουργεία Εθνικής Άμυνας, Δημόσιας Τάξης, 
Εμπορικής Ναυτιλίας, Πολιτισμού και Εθνικής Παιδείας 
και Θρησκευμάτων. 

3. Όπλα και λοιπά αντικείμενα του Ν. 2168/1993, τα 
οποία εμπίπτουν στις διατάξεις της παρούσας απόφα¬ 
σης, που ανευρίσκονται και παραδίδονται στις αστυνομι¬ 
κές αρχές, κατάσχονται σύμφωνα μετις διατάξειςτου άρ¬ 
θρου 16του Ν. 2168/1993 και εφόσον τα αντικείμενα αυ¬ 
τά αποδοθούν στον ευ ρέτη από το δικαστήριο, δύναται να 
χορηγηθεί σ' αυτόν η προβλεπόμενη από τις διατάξεις 
του άρθρου 7 άδεια κατοχής, εφόσον συντρέχουν και οι 
λοιπές νόμιμες προϋποθέσεις. 

Άρθρο 13 

Μεταβατικές διατάξεις. 

Στους κατόχους αδειών συλλεκτικών και λοιπών αντι¬ 
κειμένων, που εκδόθηκαν πριν από τη δημοσίευση της 
απόφασης αυτής, παρέχεται προθεσμία ενός (1) έτους, 
για την προσκόμιση της προβλεπόμενης από την περί¬ 
πτωση β' της παρ. 1 του άρθρου 2 βεβαίωσης, από την 
οποία να προκύπτει ότι τα κατεχόμενα αντικείμενα πλη¬ 
ρούν τις προϋποθέσεις της παρούσας απόφασης. 

Άρθρο 14 

Καταργούμενες διατάξεις. 

Οποιαδήποτε άλλη διάταξη, η οποία ρυθμίζει κατά διά¬ 
φορο τρόπο τα με την παρούσα απόφαση καθοριζόμενα, 
καταργείται. 

Άρθρο 15 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2004 

Ο ΥΠΟΥΡΓΟΣ 

ΓΙΩΡΓΟΣ ΒΟΥΛΓΑΡΑΚΗΣ 




Συνημμένο στην υπ’ αρτθ. 3009/2/84-8’ από 27-7-2004 



Αθήνα, 27 Ιουλίου 2004 







ΓΕΩΡΓΙΟΣ ΒΟΥΛΓΑΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α2-1624 (3) 

(ΑΓΟΡΑΝΟΜΙΚΗ ΔΙΑΤΑΞΗ ΑΡ. 8) 
Διευκόλυνση της εμπορίας - διακίνησης οπωρολαχανι¬ 
κών, κατά την συναλλαγή μεταξύ Β' και Γ χονδρεμπό¬ 
ρου, με βασικό σκοπό τον μεταξύ των άλλων έγκαιρο 
εφοδιασμό με τέτοια είδη των Νοσοκομείων, Κλινικών, 
Ευαγών Ιδρυμάτων κ.λ.π. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει. 

2. Το Π.Δ. 397/1988 «Οργανισμός του Υπουργείου 
Εμπορίου», όπως τροποποιήθηκε και ισχύει. 

3. Το Ν.Δ. 136/1946 «Περί Αγορανομικού Κώδικος», 
όπως τροποποιήθηκε και ισχύει. 

4. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης». 

5. Το Π.Δ. 122/2004 «Ανασύσταση του Υπουργείου Του¬ 
ρισμού». 

6. Την απόφαση Δ15/Α/Φ19/Οικ.4889/24.3.2004 των 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης Γεώργιο Σα- 
λαγκούδη και Ιωάννη Παπαθανασίου». 


7. Την Α.Δ 14/1989 «Κωδικοποίηση Αγορανομικών Δια¬ 
τάξεων, εκδοθεισών μέχρι 16.2.1989», όπως τροποποιή¬ 
θηκε και ισχύει. 

8. Την ανάγκη λήψης μέτρων πού θα διευκολύνουν την 
εμπορία - διακίνηση των οπωρολαχανικών, κατά την συ¬ 
ναλλαγή μεταξύ του Β' και Γ χονδρεμπόρου, έτσι ώστε 
μεταξύ των άλλων, ο εφοδιασμός των Νοσοκομείων, Κλι¬ 
νικών, Ευαγών Ιδρυμάτων κ.λ.π με τέτοια προϊόντα να εί¬ 
ναι έγκαιρος. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

1. Με την έναρξη ισχύος της παρούσας καταργείται η 
περίπτωση α. 

- της παραγράφου 5 του άρθρου 7 του Κεφαλαίου 1 της 
Α.Δ 14/1989, 

- όπως το άρθρο αυτό αντικαταστάθηκε με την Α.Δ 6/ 
2004. 

2. Κατά τα λοιπά ισχύει ως έχει η Α.Δ. 6/2004. 

Άρθρο 2 

Η παρούσα τίθεται σε ισχύ για όλη την χώρα από την 
επομένη της ανακοίνωσής της στον ημερήσιο τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 28 Ιουλίου 2004 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




